પરંતુ અચાનક, નિયુસિયા હોરોવિત્સના ડબ્બામાંની તૂટેલી પટ્ટીવાળી તડમાંથી બહાર જોતાં પહાડ અને પાઇનના વૃક્ષો સ્ત્રીઓની નજરે પડ્યાં! ડબ્બામાંની કેટલીક સ્ત્રીઓ બચપણમાં ક્યારેકને ક્યારેક આ પહાડોમાં આવી ગઈ હતી. ટેકરીઓની એ આછેરી ઝાંખીએ ગંધાતા ડબ્બાની ભોંય પર પડેલી એ સ્ત્રીઓમાં ઉત્સાહની લહેરખી ફેલાવી દીધી. મોઢું ફૂલાવીને બેઠેલી છોકરીઓને તેમણે ઢંઢોળીને ઉઠાડી. “હવે બસ, આપણે પહોંચવામાં જ છીએ ત્યાં…” સ્ત્રીઓ તેમને ખાતરીપૂર્વક કહી રહી હતી. પરંતુ ક્યાં? બસ, વધુ એક ખોટી જગ્યાએ ઉતરાણ થાય, તો ડબ્બામાંની એક પણ સ્ત્રી બચવાની ન હતી.